 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓድሽ ዓመት 2019 ትምኒት ሰላም ብቓልን ተግባርን 2 ጥሪ 2019 ምንጪ ስእሊ, Getty Images ደቂ ሰባት ኣብ ነፍሲ ወከፍ ሓዲሽ ዓመትን ኣብ ፍሉይ ኣጋጣሚታት ህዝባውን ሃይማኖታውን በዓላት ንዓመትኡ ፈጣሪ ከየሽረፈ - ከየጉደለ ከይቆርመመ - ከይሸርመመ ብምሉእ ጥዕናን ቅሳነትን ሰላምን መስተርሆትን ከጽንሖምን ዳግም ክኣኻኽቦምን እታ ዝኣትዉዋ ሓደስ ዓመት ከኣ ዓመተ ሰላምን ዕቤትን ፍቕርን ሕውነትን ክትኮነሎም ይምነዩ ከም ኩሉ ደላይ ሰላም ዜጋታት ኣብ ውሽጥን ወጻእን ኣብ ቤቶምን ስደትን ዝርከቡ ዜጋታት እዛ ዓለም ብምኽንያት ሓዲሽ ዓመት 2019 መልእኽቲ ምዕባለን ሰላምን ከሕልፉ ጸኒሖም ኣለው ኣብ ዝተፈላለዩ ኩርናዓት ዓለም ዝርከቡ ዘዘራረብናዮም ገለ ኤርትራውያን ድማ ብዛዕባ ዓዶም ዝምነዩዎ ተስፋን ትንቢትን ገሊጾምልና ክብረት ፍስሃየ ካብ ለንደን ዕርቀ ሰላም ኢትዮ ኤርትራ 2018 ን20 ዓመታት ዝተናፈቐን ዝተጸምአን ሰላም ኣበሲራ አሕዋት ጎረባብቲ አህዛብ ንሓድሕዶም ክበጻሕጽሑ ብምብቃዓ ሓጎሳ ወሰን ከምዘይብሉ ትገልጽ እቲ ኣብ 2018 ምስ ጎረባብትና ዝተጀመረ ዕርቀ ሰላም ኤርትራውያን ዜጋታት ኣብ ሓድሕድናን ምስ መንግስትናን ዕርቀ ሰላም ጌርና ብሰላምን ቅሳነትን ክንነብርን መንግስትና ከኣ ንእሱራት ብሕድገትን ምሕረትን ፈቲሑ ምሉእ ሰላም ክእውጅ እምነ ኢላ መንእሰይ ሰዓረ ምኪኤል ካብ ኤርትራ ኤርትራውያን ንልዕሊ ፍርቂ ዘበን ኣብ ኩናትን ከርተትን ከም ዘሕለፉዎን ብምዝኽኻር ደጊም ድሕሪ 20 ዓመት ወጥርን ጽልእን ምስ ጎረቤትና ኢትዮጵያ ተፈጢሩ ብዘሎ ዕርቀ ሰላም ልዑላውነትና ኣኽቢርና ዶባትና ሓንጺጽና ንሓድሕድና ተኸባቢርና ክንነበር እምነ ክብል ክልቲአን ሃገራት ነዚ ተረኺቡ ዘሎ ዕድል ብልዑል ክንክንን ፍቕርን እናጓሰያ ናብ ልምዓትን ምዕባለን ክጥምታ ተስፍዩ ንሰላም ብዝኾነ ዋጋ ብሩህ ቁጠባዊ ዕድላት ኣብ ኤርትራ ድምጻዊ ጀማል ሮሞዳን መሉእ ሰላም ይግበሮ ነዚ ኣብ ዝሓለፈ ዕለታት ኣብ ዶባት ዛላምበሳን ሰርሓን ራማን ክሳድ ዒቃን ኣጋጢሙ ዘሎ ምዕጻው ዶባት ብዝምልከት ከኣ ስርዓታት ኣብ ዶባት ልኡላዊ መሬቶም ብሓባር ዘስርሖም ሓባራዊ ቅጥዕን ኣሰራርሓን ከተኣታትዉ ቅቡልን ሕጋውን ምዃኑ ይዛረብ ክልቲኦም መንግስታት ተዛትዮምን ተማኺሮምን ንድሌታት ህዝቦም ዘዕግብ ኣገባብን ቅጥዕን ከምዝሰርሑ ምሉእ እምነት ከምዘለዎ ሓቢሩ ቀጺሉ ሰዓረ ክልቲኦም አህዛብ ብኹናት ስለዝደኸሙን ዝደመዩን ነዚ ድሕሪ 20 ዓመታት ወጥሪ ንዝተረኽበ ሰላም ኾሊፎም ደጊሞም ናብቲ ከቢድ ዋጋ ዘኽፈሎም ኩናትን ወጥርን ክኣትዉ ይኽእሉ እዮም ኢልካ ምሕሳብ ፈጺሙ ከምዘይከኣል ይኣምን እዚ ናይ ሕጂ ምዕጻው ዶባት ክሳብ ዘስርሕ ቅጥዒ ዝተኣታቶ ግዝያዊ እዩ ብማለት ብምሉእ ነብሰ ምትእምማን ይገልጽ ኣድያም ጎይትኦም ካብ እስራኤል ኤርትራውያን ኣብ ስደት ተኸላቢትና ኢና ከምቲ እስራኤላውያን ድሕሪ 400 ዓመታት ስደትን ከርተትን ካብ መቚሕ ግብጻውያን ተላቒቖም ናብ ምድረ ከነኣን ተመሊሶም ድሕሪ ካልእ መሪር ከርተትን ስደትን ስቓይን ዳግማይ እስራኤል ዝሃነጹ ንሕና ኤርትራውያን እውን ኣብ ሃገርና ንኹሉ ዘሳትፍ ደሞክራሲያዊ ቅዋማዊ ስርዓት እንተተመስሪቱ ከካብ ምድረ ስደትና ተመሊስና ሃገርና ዘይነልምዓሉ ምኽንያት የሎን ብምባል እቲ ራኢ ክፍጸም ነዊሕ ከምዘይከውን ይትስፎ ምንጪ ስእሊ, Reuters መራሕቲ ዓለምን ሃይማኖትንከ እንታይ ተመነዩ? 